**Informatīvais ziņojums „Par Tautas frontes 25. gadu jubilejas pasākumiem**”

Informatīvais ziņojums “Par Tautas frontes 25. gadu jubilejas pasākumiem” (turpmāk – informatīvais ziņojums) sagatavots saskaņā ar Ministru kabineta 2012.gada 5.novembra sēdes (prot. Nr.61 16.§) protokollēmuma 13.punktā Kultūras ministrijai doto uzdevumu sagatavot un iesniegt Ministru kabinetā līdz 2012.gada 16.novembrim informatīvo ziņojumu un Ministru kabineta sēdes protokollēmuma projektu par līdzekļu pārdali un piešķiršanu, lai nodrošinātu finansējumu līdz 435 837 latiem (tai skaitā šī protokollēmuma 9.punktā minēto izdevumu segšanu) Tautas frontes 25.gadu jubilejas pasākumiem (pamatekspozīcijas izveidei Latvijas Tautas frontes muzejā, grāmatas izdošanai un dokumentālās filmas uzņemšanai par Latvijas Tautas frontes darbību, 30 tematisko izstāžu organizēšanai).

**I. Esošās situācijas apraksts**

Kultūras ministrija atbilstoši Ministru kabineta 2012. gada 5. novembra sēdes protokollēmuma Nr. 61 16§ 12. un 13. punktā dotajiem uzdevumiem ir apkopojusi informāciju par protoklollēmumā minētajiem pasākumiem un to nodrošināšanai nepieciešamajām izmaksām.

Ar Ministru prezidenta 2012. gada 12. jūlija rīkojumu Nr. 266 izveidota koleģiāla un koordinējoša institūcija, kuras uzdevums ir izstrādāt pasākumu plānu un koordinēt valsts institūciju, pašvaldību un nevalstiskā sektora organizēto pasākumu īstenošanu Latvijas Tautas frontes dibināšanas 25. gadskārtas atzīmēšanai. Darba grupa kā prioritārus ir identificējusi šādus pasākumus:

1. pamatekspozīcijas izveide Latvijas Tautas frontes muzejā;
2. grāmatas izdošana par Latvijas Tautas frontes darbību;
3. dokumentālas filmas uzņemšana par Latvijas Tautas frontes darbību;
4. trīsdesmit tematisko izstāžu organizēšana.

Minētie pasākumi uzskatāmi par prioritāriem, jo ar to palīdzību vispārliecinošākajā un ilglaicīgākajā veidā tiks iezīmēta Latvijas valstiskās neatkarības izcīņas un atgūšanas vēsturiskā nozīmība, kas ir akcentējama gan Latvijas Tautas frontes 25. gadu jubilejas reizē, gan uzturama un popularizējama ikdienā.

**Latvijas Tautas frontes pamatekspozīcija**, ar mūsdienīgām muzeogrāfiskām metodēm aktualizējot vienu no spilgtākajiem posmiem Latvijas vēsturē – Trešo atmodu, uzrunās visplašāko auditoriju, radot emocionālu valstiskās un patriotiskās audzināšanas iespēju. Muzeja ekspozīcija ļaus dziļāk un būtiskāk izprast Latvijas vēsturi gan Latvijas iedzīvotājiem, gan mūsu valsts viesiem.

Muzeja ekspozīcijas izveidei ir izstrādāta zinātniskā koncepcija. Tās īstenošanai tiks organizēta ekspozīcijas mākslinieciskās koncepcijas izstrāde. Uz mākslinieciskās koncepcijas bāzes tiks izstrādāts ekspozīcijas tehniskais projekts. Ekspozīcijas tehniskā projekta realizācija tiks saskaņota ar ēkas infrastruktūras rekonstrukciju.

Lai iekārtotu Latvijas Tautas frontes pamatekspozīciju vēsturiskajā Tautas frontes mītnē, Rīgā, Vecpilsētas ielā 13/15, ir nepieciešamas veikt ēkas infrastruktūras sakārtošanu pagrabstāvā un 1. – 3. stāvā, kur tiks izvietota pamatekspozīcija. Ņemot vērā ēkas memoriālo vērtību – vieta muzejam šeit izvēlēta tāpēc, ka tieši šajā ēkā atradās Tautas frontes mītne, tādēļ būtiski ir saglabāt ēkas plānojumu, tai skaitā Tautas frontes priekšsēdētāja kabinetu. Ņemot vērā visu iepriekš minēto, ir nepieciešams veikt ēkas renovācijas un daļējas rekonstrukcijas projektu (saskaņā ar likuma „Par valsts budžetu 2012.gadam” grozījumiem, Biedrībai „Latvijas Tautas frontes muzeja sabiedriskā padome” piešķirti finanšu līdzekļi 25 236 Ls apmērā muzeja ēkas renovācijas un daļējas rekonstrukcijas projektu un tehniskās dokumentācijas izstrādei).

Muzeja pamatekspozīcijas zinātniskā koncepcija paredz detalizēti, bet vienlaikus arī emocionāli iedarbīgi, atklāt vēsturiskos notikumus, kuru ietekmē tauta apvienojās vienotā pilsoniskā sabiedrībā un izcīnīja valsti:

* kā vienkārši cilvēki kļūst par vēstures veidotājiem;
* kā cilvēki spēj vienoties kopējam mērķim un rīcībai, tā nosakot tautas ceļu nākamajos gadu desmitos un simtos;
* kā katrs atsevišķs cilvēks var ietekmēt un būt atbildīgs par tautas (un valsts) kopīgo likteni.

Šī vēstījuma apjoms, detalizācija un vēsturisko liecību īpatnības (galvenokārt dokumentārie materiāli), nosaka izmantojamo komunikācijas metožu veidu – lai muzeja ekspozīciju padarītu dinamisku un uzrunājošu, lai tajā būtu iespējams nodrošināt padziļinātas informācijas ieguves iespējas, ekspozīcijas risinājumos ievērojama loma būs modernajām tehnoloģijām (videomateriālu un dokumentālo filmu demonstrējumi, digitalizēto arhīva materiālu datu bāzes, interaktīvs un virtuāls atsevišķu vēstures tēmu risinājums).

Prognozējot, ka ekspozīcija būs ne vien Latvijas iedzīvotāju, bet arī starptautiskā tūrisma objekts, svarīga projekta sastāvdaļa ir informatīvā materiāla, ekspozīcijas kataloga, audiogida nodrošinājums gan latviski, gan vairākās svešvalodās.

Latvijas Tautas frontes pamatekspozīcijas izveides izmaksas ir 321 877 Ls.

Ekspozīcijas projekta īstenošanu nodrošinās biedrība „Tautas Frontes muzeja sabiedriskā padome”.

**Grāmatā par Latvijas Tautas frontes darbību** tiks apkopots un sistematizēts faktu materiāls, ko bagātinās gan Tautas frontes muzeja krājumā, gan citos arhīvos esošās vizuālās vēstures liecības. Grāmatas autora Daiņa Īvāna teksts, apvienojot publicista skatījumu ar vēsturisko notikumu aculiecinieka un dalībnieka pieredzi, šo izdevumu ļaus veidot unikālu. Plānotā grāmatas tirāža (4000 eks.) nodrošinās izdevuma iekļaušanu Latvijas publisko bibliotēku un skolu bibliotēku krājumos, tas būs izziņas un izglītības avots.

Izdevuma specifikācija:

Izmērs: 190x240 mm

Tirāža: 4000 eks.

Apjoms: 352 lpp., 4+4, matēts krīts ap 130 gkvm

Ieklājlapas: 4+0, Munken Lynx 150 gkvm

Vāks: pilnkrāsu + matēts lamināts

Iesējums: 4. sējums, Kappa Board 2.4 gkvm, apaļota muguriņa

Plānotās izdevuma izmaksas: 19 000 Ls (t.sk. 6 000 Ls satura sagatavošana; 13 000 Ls grāmatas izdošana). Viena eksemplāra izmaksas, ieskaitot PVN 4,75 Ls.

Grāmatas izveidi un izdošanu nodrošinās biedrība „Tautas Frontes muzeja sabiedriskā padome”.

**Dokumentālās filmas par Tautas frontes darbību**

Latvijas neatkarības gadu laikā nav veidotas visaptverošas dokumentālas filmas par Latvijas ceļu uz neatkarības atgūšanu 1991. gadā, par tautas kustību neatkarībai, par Tautas fronti un tās lomu sabiedrības saliedēšanā un neatkarības atgūšanā ne notikumu, ne personību kontekstā. Esošie filmu un audiovizuālie materiāli ir lielākoties fragmentāri un šobrīd – bez laika distances vērtējuma iespējām.

Latvijas Televīzija ir uzņēmusi daudzus sižetus par Latvijas neatkarības atgūšanas procesiem, dažādi materiāli atrodas arī individuālu filmu studiju īpašumā; tos izmantojot, būtu iespējams izveidot hrestomātisku atskatu Latvijas vēsturē, sabrūkot PSRS un veidojoties jaunajai Latvijas Republikai.

Tādēļ, it īpaši, tuvojoties tādiem notikumiem kā Rīga – Eiropas Kultūras galvaspilsēta 2014. gadā, Latvija – Eiropas prezidentūras valsts 2015. gadā, kā arī Latvijas Republikas simtgadei 2018. gadā, ir īpaši svarīgi veicināt dokumentālu un mākslas darbu veidošanu, kas sekmētu sabiedrības kolektīvo atmiņu, izpratni par neseno vēsturi un sabiedrības informētību un integrāciju. Šādai dokumentālai filmai būtu jābūt pieejamai plašai sabiedrībai – sākot ar sabiedrisko televīziju, skolām un citām izglītības institūcijām, beidzot ar Latvijas Republikas vēstniecībām un pārstāvniecībām ārvalstīs.

Dokumentālā filma tiks veidota, izmantojot jau esošos audiovizuālos materiālus un hronikas, izmantojot vēsturnieku konsultācijas; filma veidota plašai skatītāju auditorijai. Ieteicamais filmas garums: 90 minūtes – demonstrēšanai kinoteātros, DVD (Blu Ray) izplatīšanai; 3 x 30 minūtes – demonstrēšanai TV un skolās.

Filmas indikatīvās izmaksas: 35 000 Ls. Filmas veidotājs tiek izvēlēts atklātā konkursa kārtībā. Filmas izveidošanai tiek dots konkrēts izpildes termiņš. Valsts kā finansētājs saglabā savā īpašumā noteiktu filmas tiesību paketi.

Dokumentālās filmas izveidi nodrošinās Nacionālais kino centrs sadarbībā ar Latvijas Tautas frontes muzeju. 50% no kopējās summas (t.i. 17 500 Ls) nepieciešami 2012.gadā Latvijas Tautas frontes muzejam, savukārt atlikušie 50% nepieciešami 2013.gadā Nacionālajam kino centram.

**Trīsdesmit tematisko izstāžu organizēšanu** veiks tā saucamās atmiņas institūcijas – bibliotēkas, muzeji, arhīvi, kuru tīkls aptver visus Latvijas reģionus. Atmiņas institūcijas sadarbosies, lai apvienotu tajās uzkrātos vēsturiskos materiālus un izveidotu kopīgus projektus, tādējādi demonstrējot Latvijas Tautas frontes darbību un ietekmi visā Latvijā. Šī aktivitāte ļaus izjust Tautas frontes 25. gadu jubilejas gaisotni ne tikai Latvijas galvaspilsētā, kur notiks centrālie jubilejas pasākumi. Tāpat kā pirms 25 gadiem, kad Tautas frontes darbība aptvēra visu Latviju, jubilejas pasākumos vienosies un aktīvi iesaistīsies gan vēsturisko notikumu dalībnieki un aculiecinieki, gan paaudze, kura dzimusi neatkarīgās Latvijas laikā, no visas valsts. Atmiņas institūciju organizēto tematisko izstāžu mērķauditorija būs skolu jaunatne, projektu veidošanā tiks iesaistīti arī skolu muzeji.

Prognozējams, ka, līdzfinansējuma veidā sniedzot atbalstu līdz 2 000 Ls, projektu konkursa rezultātā tiks īstenoti vismaz 30 projekti. Projektu konkursa nolikumā tiks paredzēta prasība prioritāri atbalstīt tos projektus, kuros savus resursus ir apvienojušas vairākas atmiņas institūcijas, projektus, kuros iesaistīta vietējo skolu jaunatne, projektus, uz kuru bāzes tiek plānoti dažādi pasākumi un aktivitātes, tādējādi nodrošinot to maksimālu izmantošanu un ietekmi. Izvērtējot atbalstāmos projektus, uzmanība tiks pievērsta to darbības vietai, lai šī projektu konkursa rezultātā tiktu nodrošināts maksimāli līdzsvarots reģionālais pārklājums, lai projekti nekoncentrētos vienuviet.

Tematisko izstāžu organizēšanu nodrošinās Kultūras ministrija, izsludinot atklātu projektu konkursu, kurā pieteikumus varēs iesniegt pašvaldību bibliotēkas un muzeji, kā arī Latvijas Nacionālā arhīva reģionālās nodaļas.

Jautājumu par finanšu līdzekļu piešķiršanu 2013.gadā plānotajiem pasākumiem Tautas frontes 25.gadu jubilejas svinībām, kurās plānota plaša sabiedrības dalība, Kultūras ministrija savas kompetences ietvaros virzīs izskatīšanai 2013.gada sākumā saistībā ar Latvijas Republikas proklamēšanas 95.gadadienas pasākumu tāmi.

**II. Nepieciešamais finansējums pasākumu nodrošināšanai**

1. **Pamatekspozīcijas izveide Latvijas Tautas frontes muzejā**

**(t.sk. PVN, saskaņā ar likumu „Par pievienotās vērtības nodokli)**

|  |  |  |  |
| --- | --- | --- | --- |
| **NNr. p. k.** | **Pozīcija** | **Summa (Ls)** | **Piezīmes** |
|  | **Ekspozīcijas plānošana un sagatavošana, t.sk.:** | **40 525** |  |
|  | Ekspozīcijas materiālu atlase, izpēte, datorapstrāde | 16 425 | Autoratlīdzības par pētniecisko un radošo darbu (5 personas x 365 Ls x 9 mēneši) |
|  | Zinātnisko ekspertu konsultācijas | 2 160 | Atlīdzības ekspertiem par ekspozīcijas sagatavošanas un satura zinātniskajiem jautājumiem (3 eksperti x 120 Ls x 6 mēneši) |
|  | Projekta administrēšana, juridiskie un grāmatvedības pakalpojumi | 7 740 | Atalgojums administratīvo, juridisko un grāmatvedības pakalpojumu sniedzējiem (860 Ls x 9 mēneši) |
|  | Ekspozīcijas mākslinieciski tehniskās koncepcijas izstrāde | 13 000 | Tā ir tehniski sarežģīta, mākslinieciski tehniskā koncepcija sastāda aptuveni 5% no ekspozīcijas izgatavošanas un uzstādīšanas izmaksām. Koncepciju izstrādā ekspozīcijas dizaineri. Šajā summā ietilpst:  1)Ekspozīcijas mākslinieciskās koncepcijas un dizaina skiču projekta izstrāde – 4 600 Ls (3 680 Ls autoratlīdzība un 920 Ls 25% IIN);  2)Ekspozīcijas tehniskā projekta izstrāde ar materiālu un aprīkojuma specifikāciju (materiāli, arhitektūra, objektu izvietojums) – 7 500 Ls (6 200Ls samaksa par pakalpojumu un 1 300 Ls 21% PVN);  3) Ekspozīcijas mākslinieciski tehniskā projekta īstenojamības izvērtēšana (ekspertīze) – 900 Ls (720 Ls autoratlīdzība un 180 Ls 25% IIN). |
|  | Ekspozīcijas tekstu rediģēšana un tulkošana | 1 200 | Pieņemot, ka jātulko (vismaz 2 valodās no latviešu valodas) un jārediģē vismaz 50 standartlapas teksta x 12 Ls par lapu |
|  | **Ekspozīcijas izgatavošana un uzstādīšana** | **266 750** | Pieņemot, ka tā ir tehniski sarežģīta un tehnoloģiski intensīva, pastāvīgās ekspozīcijas izmaksas uz 1 m2 (kopā 275 m2) ir aptuveni 970 Ls. Šajā summā ietilpst:   1. pagrabstāva un 1. stāva ekspozīcijas telpu būvdarbi 2. dažādi demontāžas un remontdarbi ekspozīcijas telpās 3. ieejas halles marmora plākšņu atjaunošana 4. ekspozīcijas „ turpinājums” kāpņu telpas 3 stāvos (patreizējā risinājumā sienas pilnīgi aplīmētas ar apdrukām) 5. datortehnika: skārienjūtīgie monitori un ekrāni (ap 12 gb.), projekcijas ekrāni (7 gb.) + atbilstošie skaņas pastiprinātāji un vadi 6. apgaismojuma iekārtas 7. vitrīnu (vismaz 15), stendu (vismaz 15), podestu (vismaz 5) un citu ekspozīcijas mēbeļu izgatavošana 8. grīdu, sienu u.c. virsmu apdrukas 9. planšetu, norāžu un anotāciju izgatavošana 10. datorprogrammēšanas darbi utt. |
|  | **Ekspozīcijas informācijas un interpretācijas materiālu sagatavošana, t.sk.:** | **14 602** |  |
|  | Ekspozīcijas katalogs | 6 570 | Lai apkopotu ekspozīcijas veidošanā izmantoto un radīto pētījumu rezultātus, kā arī publicētu saistošus vizuālos materiālus, vienlaikus ar ekspozīcijas atklāšanu nepieciešams izdot informatīvi ietilpīgu un vizuāli pievilcīgu ekspozīcijas katalogu vairākās valodās.  Kataloga izgatavošanas izmaksas – 1 754 Ls, t.sk.,:   * Teksta sagatavošana (autoratlīdzība) – 504 Ls; * Fotogrāfiju izgatavošana – 375 Ls; * Korektūra, rediģēšana – 375 Ls; * Teksta tulkošana 2 svešvalodās (krievu un angļu val.) – 500 Ls.   Kataloga iespiešanas izmaksas – 4 816 Ls, t.sk.:   * Krāsu dalījums – 448 Ls; * Papīrs – 1 680 Ls; * Druka – 2 240 Ls; * Komplektēšana, pēcapstrāde – 448 Ls |
|  | Bezmaksas informatīvie materiāli par ekspozīciju | 3 382 | Lai plašu sabiedrību informētu par jauno ekspozīciju, nepieciešams izplatīt bezmaksas informācijas materiālus dažādās valodās tūrisma informācijas centros, bibliotēkās partneriem Latvijā un ārzemēs u. c. muzeja mērķauditorijai piemērotās vietās.  Informatīvā materiāla formāts – A4;  Tirāža – 15 000 eksemplāri;  Aptuvenās izmaksas par 1 eksemplāru – 0.225 Ls (ieskaitot PVN) |
|  | Ekspozīcijas audiogida izstrāde | 4 610 | Audiogids nodrošinās informācijas pasniegšanu arī svešvalodās. Specifikācija: 10 audiogida iekārtas( P4 pleijeris ar 2Gb atmiņu, standarta klaviatūtu, LCD displeju)  ar austiņām un lādētāju. Teksta garums – 20 min. Valodu skaits 3 (latviešu, krievu, angļu).   1. Audiogida iekārtas – 2 100 Ls; 2. Teksta sagatavošana (autoratlīdzība+nodoklis) – 500 Ls; 3. Teksta tulkošana (autoratlīdzība +nodoklis)– 625 Ls; 4. Teksta ieskaņošana studijā – 625 Ls; 5. Sistēmas iekārtu instalēšanas izmaksas – 760 Ls. |
|  | **KOPĀ:** | **321 837** |  |

1. **Grāmatas izdošana par Latvijas Tautas frontes darbību**

|  |  |  |  |  |
| --- | --- | --- | --- | --- |
| **NNr. p. k.** | **Pozīcija** | **Summa (Ls)** | **Piezīmes** | |
| **1.** | **Grāmatas satura sagatavošana** | **6 000** | Grāmatas satura sagatavošanu nodrošina LTF sabiedriskās padome, atbildīgais D.Īvāns | |
| **1.1.** | **Autoratlīdzība par satura sagatavošanu** | 4800 |  | |
| **1.2.** | **Nodokļi** | 1200 | 25% iedzīvotāju ienākuma nodoklis aprēķināts no tāmes pozīcijas Nr.1.1 | |
| **2.** | **Grāmatas izgatavošana** | **13 000** | Grāmatas izgatavošana ietver sekojošo: druka (3 876 Ls), papīrs,vāka un iesiešanas materiāli (4 951 Ls), Iesiešana (2 780 Ls) un Pievienotās vērtības nodokli 12% (1 393 Ls) | |
|  | **KOPĀ:** | **19 000** | |  |

1. **Dokumentālas filmas uzņemšana par Latvijas Tautas frontes darbību**

|  |  |  |  |
| --- | --- | --- | --- |
| **Nr. p. k.** | **Pozīcija** | **Summa (Ls)** | **Piezīmes** |
| **1.** | **Sižets un scenārijs** | 3 000 | Tiks izvēlēts konkursa kārtībā (autoratlīdzība+ IIN); Administrēs LTFM |
| **2.** | **Producents un režisors** | 6 000 | Autoratlīdzība +IIN; administrēs LTFM |
| **3.** | **Filmēšanas grupa** | 9 400 | Autoratlīdzība + IIN + DŅ un DD sociālais nodoklis; Administrēs: LTFM – 4 500 Ls un NKC – 4 900 Ls |
| **4.** | **Materiāli** | 150 | Filma/kasetes; Administrēs LTFM 1391. 12989.76 |
| **5.** | **Filmēšanas tehnika** | 1 900 | Filmēšanas tehnikas īre, Administrēs: NKC |
| **6.** | **Montāža un ieskaņošana** | 4 100 | Filmas attēla un skaņas montāža, ieskaņošana; Administrēs NKC |
| **7.** | **Mūzika** | 2 400 | Tiks izvēlēts konkursa kārtībā (autoratlīdzība+ IIN); Administrēs NKC |
| **8.** | **Kombinētie uzņēmumi, titri, grafika** | 2 000 | Apjoms izriet no plānotā filmas garuma un stilistikas. Administrēs NKC |
| **9.** | **Arhīvu materiāli** | 950 | Maksa par publisko un privāto arhīva materiālu izmantošanu; Administrēs LTFM |
| **10.** | **Komandējuma, transporta un citi izdevumi izbraukumos** | 2 400 | Izdevumi par transportu, degvielu, viesnīcām, un citiem ar to saistītiem izdevumiem, braucot pa Latviju, (t.sk Rīgas reģions, Vidzemes reģions, Zemgales reģions un Kurzemes reģions) un intervējot tā laika notikumu dalībniekus; Administrēs: LTFM |
| **11.** | **Citi ražošanas izdevumi** | 500 | Papildus materiāli, piefilmējumi u.c.; Administrēs LTFM |
| **12.** | **Finanses, juridiskie pakalpojumi** | 700 | Izdevumi, kas varētu raksties izpildītājiem, nodrošinot filmas uzņemšanu - Līgumu sagatavošana (piem., ar iestādēm, no kā būtu nepieciešams saņemt informāciju), grāmatvedības (par atskaites sagatavošanu), auditora pakalpojumi (par sagatavotās, iesniegtās atskaites pārbaudīšanu); Administrēs NKC |
| **13.** | **Mārketinga aktivitātes** | 1 500 | Reklāma sabiedriskajā televīzijā, presē; Administrēs NKC |
|  | **KOPĀ** | **35 000** |  |

1. **Tematisko izstāžu organizēšana**

|  |  |  |  |
| --- | --- | --- | --- |
| **Nr.p.k.** | **Pozīcija** | **Summa (Ls)** | **Piezīmes** |
| **1.** | **Līdzfinansējums bibliotēku, muzeju un arhīvu izstāžu projektiem** | 60 000 | Plānots atbalstīt vismaz 30 izstādes, maksimālā atbalsta lieluums 2000 ls vienam projektam. |
| **2.** | **Administratīvie izdevumi** | 0 | Projektu konkursa administrēšanu nodrošina Kultūras ministrija |
|  | **KOPĀ:** | **60 000** |  |

Norādīto izmaksu kopsummas nemainīsies, savukārt atsevišķas tāmju pozīcijas darba gaitā var tikt precizētas.

**III. Kopsavilkums**

Kopumā Tautas frontes 25.gadadienas pasākumu organizēšanai ir nepieciešami 435 837 Ls, no kuriem:

* 2012.gadā nepieciešami 358 337 lati, lai nodrošinātu pamatekspozīcijas izveidi Latvijas Tautas frontes muzejā – 321 877 latu apmērā; grāmatas izdošanu par Latvijas Tautas frontes darbību – 19 000 latu apmērā; dokumentālas filmas uzņemšanu par Latvijas Tautas frontes darbību (50%) – 17 500 latu apmērā;
* 2013.gada budžetā Kultūras ministrijai plānoti 77 500 lati, lai nodrošinātu no budžeta programmas 21.00.00 „Kultūras mantojums” 30 tematisko izstāžu par Tautas frontes aktivitātēm izveidošanu – 60 000 latu apmērā un no apakšprogrammas 19.03.00 „Filmu nozare” dokumentālās filmas uzņemšanas līdzfinansēšanu (50%) – 17 500 latu apmērā.

Kultūras ministra vietā –

tieslietu ministrs J.Bordāns

Vīza: Valsts sekretārs G.Puķītis

I.Bula, 67330257

[Inara.Bula@km.gov.lv](mailto:Inara.Bula@km.gov.lv)